recursal/SuperWikiNEXT-32B huggingface dataset:
**Венда** (самон. **чивенда** или **лувенда**) е банту-јазик со статус на службен јазик во ЈАР. Највеќето говорници на јазикот живеат во северниот дел на покраината Лимпопо во ЈАР, а 10% живеат во Зимбабве. Венда е сроден со јазикот каланга (западен шона) што се говори во Боцвана и Зимбабве. За време на апартхејдот е создаден бантустанот Венда како дом на говорниците на овој јазик во ЈАР.

Азбука
------

Јазикот венда ја користи латиницата со пет посебни акцентирани букви. Четирите забни согласки се означени со подредни ченгелчиња (*ḓ, ḽ, ṋ, ṱ*), а заднонепченото *ṅ* е означено со надредна точка. Постојат пет самогласни букви, а со нив се претставуваат седум самогласки. Буквите C, J и Q се користат само во странски зборови. 

Вендската азбука| A a | B b | (C c) | D d | Ḓ ḓ | E e | F f | G g |  |
| H h | I i | (J j) | K k | L l | Ḽ ḽ | M m | N n |  |
| Ṋ ṋ | Ṅ ṅ | O o | P p | (Q q) | R r | S s | T t |  |
| Ṱ ṱ | U u | V v | W w | X x | Y y | Z z |  |

Јазикот венда ги разликува забните *ṱ, ṱh, ḓ, ṋ, ḽ* од венечните *t, th, d, n, l*, како и усненозабните *f, v* од двоуснените *fh, vh* (овие малку заоблени), што е одлика и на еве. Не постојат чкрапави согласки; *x* го претставува гласот „х". Како и кај другите јужноафрикански јазици како зулу, *ph, ṱh, th, kh* се приздивни, а *p, ṱ, t, k* се исфрлени. 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| pʰ |  | t̪ʰ | tʰ |  |  | kʰ | kʷʰ |  |
| pʼ |  | t̪ʼ | tʼ |  |  | kʼ | pʷʼ |  |
| b |  | d̪ | d | dʲ |  | ɡ | bʷ |  |
|  | pfʰ |  | tsʰ | tsʷʰ | tʃʰ |  |  |  |
|  | bv |  | dz | dzʷ | dʒ |  |  |  |
| ɸ | f |  | s | sʷ | ʃ | x |  | h |
| β | v |  | z | zʷ | ʒ |  |  |  |
| m |  | n̪ | n |  | ɲ | ŋ | ŋʷ |  |
|  |  | l̪ | l |  |  |  |  |  |
|  |  |  | r |  |  |  |  |  |
|  |  |  |  |  | j |  | w |  |

Наводи
------

1. 1 2  Венда - *Ethnologue* (XVI изд, 2009)
2. ↑  Jouni Filip Maho, 2009. New Updated Guthrie List Online

Надворешни врски
----------------

|  |  |
| --- | --- |
|  | Издание на Википедија — слободната енциклопедија на  **венда (јазик)** |

* Венда - Ethnologue (англиски)
* Венда - PanAfrican L10n (англиски)

  


|  |  |  |  |  |
| --- | --- | --- | --- | --- |
| 

| * п
* р
* у
Службени јазици на Јужноафриканската Република |
| --- |
|  |
| 
* англиски
* африканс
* венда
* јужен ндебеле
* зулу
* свази
* северен сото
* јужен сото
* коса
* цвана
* цонга

 | ЈАР |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85142606
* SUDOC: 027657000
* BNF: cb11965227w (податоци)

 |

 |
**Владо Велјанов Велјаноски** (4 јануари 1922 во Рамне, Охридско — 2 април 1945 во Винковци, Хрватска) македонски партизан, учесник во НОБ.

Животопис
---------

Владо Велјанов Велјаноски е роден на 4 јануари 1922 година во селото Рамне. По занимање бил општ работник. Доброволно стапил во НОБ на 3 септември 1944 година. Како борец на Првата македонска ударна бригада загинува на Сремскиот фронт кај Винковци, на 2 април 1945 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Бузуки** (грчки: μπουζούκι, множина: μπουζούκια) е грчки музички инструмент, кој во Грција го донеле доселениците од Мала Азија, а набргу е станал централен инструмент на ребетико жанрот и неговите гранки. Основа е на модерната грчка музика, предниот дел на телото му е рамен и честопати многу украсен со седефи. Инструментот се свири со перце и има остар метален звук, сличен на мандолина, но е понизок.

Постојат два основни типа бузуки. Трихорд има три пара жици, а тетрахорд има четири пара жици.

Име
---

Името "бузуки" потекнува од турскиот збор *-{bozuk}-* што значи "скршено" или "изменето", и потекнува од посебниот начин на подесување ("штимување") под име bozuk düzen, која е најчесто користена турска верзија на саз-бузукот. Тој е во исто семејство инструменти како и мандолина и лејта. Првобитно телото било исклесано од едно парче дрво, сличано како саз, но по доаѓањето во Грција во раната 1910 е изменет со додавање на тежишта, изгледот е позајмен од неаполитанската мандола, а врвот под аголо по пример на неаполитанската мандолина за да се зголеми силата на телото, за да може да издржи подебели, челични, жици. Во музика Рембетика долго се користел трожичениот тип, но во 1950 Манолис Хотис го вовел четирижичениот тип.

Наводи
------

1. ↑  „Bouzouki". Архивирано од изворникот на 2012-02-09. Посетено на 2018-03-17.
2. ↑  *Musical Traditions*, Issues 2–4, 1984, pp. 19
3. ↑  „Bouzouki name origin". Архивирано од изворникот на 2012-02-09. Посетено на 2018-03-17.

Надворешни врски
----------------
**Велче Петков Нацев** ( 1920
 во Мралино, Скопско — 16 април 1945

 во Врпоље, Хрватска) — македонски партизан, борец за слобода на Македонија и учесник во НОВ.

Животопис
---------

Завршил основно училиште. Бидејќи потекнувал од сиромашно семејство, работел како селски момок. Освен тоа чувал добиток кај побогати селани. Во декември 1944 година по ослободувањето на Македонија, стапил во Треттата македонска ударна бригада. Со неа учествувал во борбите против балистичките банди кај Бујановац. Потоа заминал за Земун каде посетувал тримесечна воено-политичка настава. Учествувал во големиот пробив на Сремскиот фронт. Во една од големите битки, на 16 април 1945 година, работејќи како болничар му укажувал прва помош на ранетите другари близу Врпоље. Тогаш бил смртоносно погоден од непријателски куршум. Бил закопан од неговите соборци на местото каде што загинал.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 100. На `|first=` му недостасува `|last=` (help)
**Вики Кристина Барселона** (англиски: *Vicky Cristina Barcelona*) е американски / шпански драма– филм на Вуди Ален од 2008 год. Неговата нова муза е младата глумица Скарлет Јохансон. Во филмот исто така се појавуваат и Хавиер Бардем, Пенелопе Круз и Ребека Хал. Филмот е сниман на автентични места во Шпанија, поточно во Барселона, а премиерно филмот беше прикажан на филмскиот фестивал во Кан. Филмот ја доби наградата за најдобар филм во категорија мјузикл или комедија на „Златен глобус".

Синопсис
--------

Американките Вики и Кристина го поминуваат летото во Барселона одседнувајќи кај роднината на Вики, Џуди. Вики е практична и традиционална, верна на својот прагматичен и ретко романтичен дечко, Дог. Кристина пак е спонтана и несигурна во своите животни цели, а бидејќи од неодамна не е во врска, слободна е за нови искуства. На една изложба девојките го запознаваат уменикот Хуан Антонио. Тројцата заедно ќе се најдат во вител на страсти, вина и уметност. Но, Хуан Антонио сè уште е под влијание на својата несреќна љубов со својата нестабила и психички пореметена бивша жена Марија Елена.

Глумечка екипа
--------------

| Глумци | Ликови |
| --- | --- |
| Скарлет Јохансон | Кристина |
| Хавиер Бардем | Хуан Антонио |
| Пенелопе Круз | Марија Елена |
| Ребека Хал | Вики |
| Крис Месина | Даг |
| Патрисија Кларксон | Џуди |

Критики
-------

Кога станува збор за критиките, изгледа дека Вуди Ален овој пат го пронашол рецептот за успех на киноблагајните. Мрежното место **Ротен Томатоес**, овој филм го оцени со одлични 80%, а можеби поважно е она што филмот и се допадна и на обичната публика во еднаква мера. Општото мислење гласи дека ова е привлечна и мистериозна трагикомедија која лесно ќе ги шармира своите гледачи со прекрасните амбиенти и одличните глумечки остварувања. Ако овој филм не ви е доволно, вака кажаа медиумите – *‘Шпанскиот акцент дава извонредна доза на свежина на вообичаениот невротичен стил на Вуди.’* (**Salt Lake Tribune**). *‘Ален одамна не снимил толку смешен и секси филм.’* (**New York Post**). *‘Возбудлив и хипнотизирајќи, баш како летна романса во егзотичен град.’* (**USA Today**).

Наводи
------

1. ↑  „Allen film funding angers Spanish". BBC News Online. 2007-07-30.
2. ↑  „Vicky Cristina Barcelona". Box Office Mojo. 2009-02-19. Посетено на 2011-02-06.

Надворешни врски
----------------

* Официјално мрежно место Архивирано на 26 февруари 2009 г.
* Семрежна филмска база на податоци
* Бокс Офис Мојо
Добитник е на наградата *4 ноември* на град Битола. Бил новинар, театарски критичар и писател. Роден 1938 во Ѓавато. Основно образование и гимназија завршил во Битола, а Филозофски факултет во Скопје, По завршувањето на студиите кратко време бил јазичен уредник во весникот *Вечер*. Од 1966 г. најголемиот дел од работниот век го минал во *Битолски весник*. Две години бил директор на Народниот театар во Битола за потоа пак да се врати во Битолски весник, на новинарството како негова најголема преокупација. Секогаш мирен, педантен, достоинствен, подготвен да ја дофати вистината и да ја забележи на новинарските страници, Во текот на повеќе од три децении Владо Додовски се пројавил со театарската критика и хроника од работата на народниот театар во Битола. Избор од неговите театарски критики се објавени во книгата *Театарски времеплов* (1994, Битола). Автор е на повеста за деца *Децата и војната* (1972, Битола) и на други раскази за деца, на романите *Долг* (1995) и *Сведоци* (1999), посмртно. Toj има публикувано и забележителен број на раскази за деца, на повеќе литературни преводи, преводи на драмски дела, прикажани на сцената на Народниот театар - Битола. Почина 1999 г. во Битола.

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
**Габриеле Бертачини** (роден на 18 декември 1985 година) е италијански готвач, телевизиска личност и писател. Тој е познат по неговата улога како експерт за храна во серијата на Нетфликс (*Say I Do).*

Животот и кариерата
-------------------

Бертачини е роден и израснат во Фиренца во мормонско италијанско семејство. Научил да готви на 13-годишна возраст, обучувајќи се во Институтот за кулинарски уметности и менаџмент Бернардо Буонталенти за регионална италијанска кујна, специјалност му била тосканската кујна, како и управувањето со храна и пијалоци. Потоа работел во неколку ресторани и хотели како Ристоранте Сабатини, Гранд Хотел Баглиони и Хотел Асторија и бил именуван за главен готвач во ресторанот Конквинариум.

Се преселил во САД каде студирал новинарство и односи со јавноста на Државниот универзитет во Аризона. Бертачини ја основал својата прва угостителска компанија, il TOCCO FOOD, во 2008 година. Неговата втора угостителска компанија, Culinary Mischief, е посветена на искуства само со покана, а неговата трета, [UN]OFFICIAL, е основана во 2015 година. Тој бил колумнист за храна и вино за локалното *списание Green Living*.

Во 2019 година, станал еден од домаќините и експерт за храна во реалити серијата на Нетфликс*, Say I Do.*

Личен живот
-----------

Бертачини живее во Венеција, Лос Анџелес со неговите четири австралиски шепарди. Тој е отворено геј. Во првата епизода на *Say I Do*, открил дека е ХИВ позитивен.

Наводи
------

1. ↑  „Say I Do | Netflix Official Site". *www.netflix.com* (англиски).
2. ↑  Donkersley, Tishin (2 June 2011). „Mischief in the Kitchen: An Interview with Gabriele Bertaccini". *Green Living Magazine*. Посетено на 9 December 2020.
3. ↑  Ramani, Sandra (4 November 2020). „Chef Gabriele Bertaccini's Perfect Holiday Involves Pizza and Spritz". *La Cucina Italiana*.
4. 1 2  „Gabe Bertaccini". *Scottsdale Culinary Festival*. Архивирано од изворникот на 2021-09-17. Посетено на 9 December 2020.
5. ↑  „Say I Do Expert Gabriele Bertaccini: Everything We Know". *The Cinemaholic*. 1 July 2020. Посетено на 7 July 2020.
6. 1 2  „Netflix's 'Say I Do': Meet The Three Wedding Experts Jeremiah, Thai, and Gabriele". *Women's Health Mag*. 1 July 2020. Посетено на 6 July 2020.
7. 1 2  Nicolaou, Elena (30 June 2020). „For the Hosts of Netflix's Say I Do, It Was "Love at First Sight"". *The Oprah Magazine*. Посетено на 6 June 2020.
8. ↑  Guerrero, Desirée (26 October 2020). „Netflix Chef Gabriele Bertaccini on Living Your Best Life With HIV". *Plus*. Посетено на 9 December 2020.
9. ↑  „GLAAD chats with "Say I Do's" Gabriele Bertaccini about Netflix series and his decision to publicly share his HIV status". *GLAAD*. 2 July 2020. Посетено на 6 July 2020.

Надворешни врски
----------------

* Официјална веб страна
* Габриеле Бертачини на  Семрежната филмска база на податоци (англиски)
**Владо Ќирков Коруноски** ( 1922
 во Раштани (Кичевско) —  1944

 во Струга) — македонски партизан, борец за слобода на Македонија и учесник во НОВ.

Животопис
---------

Роден е во селско семејство кое претежно се занимавало со земјоделство. Во народноослободителната војска на Македонија стапил во летото 1944 година во редовите на Првата македонска бригада. Со Бригадата учествувал во борбите за конечното ослободување на Западна Македонија. Во ноември 1944 година, загинал во борба со Германците при ослободувањето на Струга.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 74.
**„Викенд"** (англиски: *Week-end*) — француски филм од 1967 година. Режисер на филмот е Жан-Лик Годар (Jean-Luc Godard), кој е автор и на сценариото. Главните улоги ги играат: Миреј Дарк (Mireille Darc), Жан Јан (Jean Yanne), Пол Гегоф (Paul Gégauff), Жан-Пјер Лео (Jean-Pierre Léaud) и Жан-Пјер Калфон (Jean-Pierre Kalfon). На Берлинскиот филмски фестивал, Годар бил номиниран за „Златната мечка".

Синопсис
--------

Роланд Диран и неговата жена Корин заминуваат на село со намера таму да го минат викендот. Додека патуваат кон морскиот брег, двајцата размислуваат да извршат прељуба, но заглавуваат во сообраќајниот метеж. За време на патувањето, тие среќаваат многу интересни личности, како: автостоперот Балсам, писателката Емили Бронте, францускиот револуционер Сен-Жист итн.

Наводи
------

1. ↑  HRT, Vikend, francuski film (пристапено на 1.10.2022)
**Габровска Река** — река во Североисточна Македонија чиј тек е североисточно од Делчево.

Течение
-------

Реката се наоѓа југоисточно од Осоговските Планини и североисточно од градот Делчево. Се создава од тековите на реките Црварица (4,5 км) и Стар Дол (5,1 км), поминува низ селото Габрово, потоа во должина од 4,5 км кај Делчево се влева од десната страна на Брегалница. Зафаќа сливно подрачје од 31,36 км2.

Поврзано
--------

* Осоговски Планини

Наводи
------

1. ↑  Петрушевски, Илија; Маркоски, Благоја (2014). *Реките во Република Македонија*. Скопје: Геомап. стр. 8. ISBN 978-9989-2117-6-8.
Безлични се оние реченици кај кои прирокот не отвора место за подмет.

Дејствата или состојбите во овие реченици се без некаков вршител затоа што:

не сме во состојба да го именуваме вршителот (Грми.);

може да го именуваме, но не сакаме; се апстрахираме од вршителот давајќи му предност на дејството (Тука се работи деноноќно.);

вршителот е сигнализиран со кратка заменска форма (Му се спие.);

со безличниот глагол има, во неговото значење постои (Тука има многу непријатели.).

Во овие реченици глаголот (прирокот) може да се поврзува со другите реченични членови, на пример со предметот, но не и со подметот.

Видови
1. Безлични реченици со глаголски прирок.

На пример:

Грми. Студи. Врне.

а) Кај некои од овие реченици дејството може да се поврзе со лице, па тогаш употребуваме и кратка заменска форма.

На пример:

Ми студи.

б) Безлични реченици може да се образуваат и со глаголи кои може да се менуваат по лица.

На пример:

Тука се јаде добро.

На таа тема не се зборува.

в) Глаголите може да ги поврземе и со кратка заменска форма.

на пример:

Ми се јаде.

Не ми се зборува.

г) Безлични реченици, уште наречени и егзистенцијални, се образуваат и со глаголот има/нема.

На пример:

Има вечера за сите.

Нема правда!

2. Безлични реченици со глаголско-именски прирок.

Ништо не ми е!

Беше ноќ.

Сосема е разденето.

Така требало да биде.

Наводи
------

1. ↑  Билјана (2010-12-03). „Безлични реченици". *Македонски јазик и литература*. Посетено на 2019-09-11.
**Габриеле Салваторес** (Неапол 30 јули  1950

) е италијански режисер и сценограф кој во 1992 освоил Оскар за најдобар странски филм со „Mediterraneo". Друг негов познат филм е „Io non ho paura" („Јас не се плашам").

Животопис
---------

Се преселил во Милано со неговата сестра и родителите. Неговиот прв светски спектакуларен успех не бил претставен во киното.
Всушност почетокот на неговата активност e во 1972 воМилано (заедно со Фернандо Бруни) во театарот Elfo, каде што режира многу авангардни спектакли.

Во 1989 филмот „Marrakech Express" и „90 Turnѐ" се режирани со неговата група на глумци-пријатели меѓу кои се Диего Абантуоно и Фабрицио Вентиволио како и глумицата Лаура Моранте. Во 1991 со „Mediterraneo" го освојува Оскарот за најдобар странски филм.

Неговата таканаречена „Трилогија на бегството" составена од три филма е идеално продолжение на „Puerto Escondido" филм за романсата на Пино Какучи. Сладната година го режира "Sud" за да претсави политичко-социјалната состојба во Италија од гледна точка на емигрантите.
Главни теми се бегство од реалноста која не се разбира или не се прифаќа, која безвредно би се променила, групната носталгија и патувањата како замислено идеално одредиште. „Nirvana" (1997) го покажува почетокот на периодот на експериментирање за време на режирањето и на „Denti"(2000) и „Amnѐsia" (2002) со главниот лик Серџо Рубини.

Во 2005 со „Quo vadis, baby?" ја прикажува романсата на Грација Верасани. Таму ја потиснува својата потреба да експериментира користејќи дигитални техники во текот на целиот филм.

Во 2008 сателитскиот канал SKY ITALY ја прикажува мини серијата од филмот „Quo vadis, baby?" којшто постигнува голем успех.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 79171662
* LCCN: n88039441
* ISNI: 0000 0000 7823 8335
* GND: 120055864
* SUDOC: 119305771
* BNF: cb139912610 (податоци)
* BIBSYS: 99062376
* NLA: 35844968
* NKC: xx0148695
* BNE: XX1288004

 |

 |
**Бек-Ола** (англиски: *Beck-Ola*) - албум на британската рок-група „Џеф Бек груп" (*The Jeff Beck Group*) издаден во јуни 1969 година.

Содржина
--------

На албумот се застапени седум песни:

* All shook up (4:53)
* Spanish boots (3:37)
* Girl from mill valley (3:49)
* Jailhouse rock (3:14)
* Plynth (Water down the drain) (3:10)
* The hangman's knee (4:50)
* Rice pudding (7:22)

Технички податоци
-----------------

Во Британија, албумот бил издаден од страна на дискографската куќа „Колумбија рекордс (Columbia Records)", додека во САД се појавил во издание на „Епик рекордс (*Epic Records*)". Продуцент на албумот, чие времетраење изнесува 30:29 минути, е Мики Мост (*Mickie Most*). Највисокиот пласман на албумот бил на 15. место на „Billboard 200" и на 39. место на албумската топ-листа во Британија. Во снимањето на албумот учествувале следниве музичари:

* Џеф Бек - гитара и бас-гитара на „Ol' man river"
* Род Стјуарт (*Rod Stewart*) - вокали
* Рон Вуд (*Ron Wood*) - бас-гитара
* Тони Њуман (*Tony Newman*) - тапани
* Џ. П. Џонс (*J. P. Jones*) - органа „Хамонд" на „Ol' man river" и тимпани на „You know who"
* Ники Хопкинс (*Nicky Hopkins*) - пијано

Надворешни врски
----------------

„Beck-Ola" на You Tube

Наводи
------

1. ↑  Allmusic (пристапено на 30.9.2015)
2. ↑  Allmusic (пристапено на 30.9.2015)
Габро
**Габро** е длабинска магматска карпа од групата на габровите и базалтите. Има зрнеста структура, а текстурата е најчесто масивна. Изграден е од следните минерали: базични плагиокласи, моноклински пироксени и оливин, а како акцесорни минерали се појавуваат илменит, апатит и магнетит.

Многу е честа појавата на секундарни минерали во габровите, како што се: сосирит, уралит, сфен, епидот, калцит и хлорид.

Габрото обично се појавува во поголеми магматски тела, има темнозелена до црна боја. На подрачјето на РМ габрови се појавуваат во рамките на офиолитската секвенца на океанската кора во комплексот Демир Капија–Гевгелија.

Наводи
------

1. ↑  *Македонска Енциклопедија*. Скопје, Македонија: Македонска академија на науките и уметностите. 2009. стр. 326. ISBN 978-608-203-023-4.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Викиншкиот метал** (анг. *viking metal*) е фузиран жанр на метал музиката кој опфаќа голем број на групи и се однесува пред сè на тематиката на песната, а не нејзината музика. Групите кои припаѓаат на овој жанр се припадници на многу правци на метал музиката, како фолк метал, блек метал, дет метал, а во последно време и на пауер металот.

Развој
------

Викиншкиот метал најверојатно потекнува од групата Bathory и нивните албуми *Blood Fire Death* и *Hammerheart*. Овие албуми прават спој помеѓу блек металот и нордиската народна музика за да постигнат една епска, паганска атмосфера, полна со сцени од нордиската митологија. Друг важен албум за овој жанр е *The Wayward Sons Of Mother Earth* од бендот Skyclad, кој заедно со *Hammerheart*, помага во дефинирањето на жанрот фолк метал.

Музички белези
--------------

Иако викиншкиот метал не може да се класифицира технички како жанр со свои посебни белези, разните викиншки метал бендови делат некои слични елементи. Скоро универзална е почитта кон паганската германска и викиншка култура, како и одбивноста кон христијанството и негова замена со неопагански и асатру верувања. Самата музика е често романтизирана и епска, слична на нордискиот фолклор и создава атмосфера збогатена со паганска и метал традиција.

Изведувачи и албуми типични за прaвецот на викиншки метал
---------------------------------------------------------

* Bathory «Blood Fire Death» (1988)
* Einherjer «Blot» (2003)
* Ensiferum «Iron» (2004)
* Falkenbach «Ok Nefna Tysvar Ty» (2003)
* Moonsorrow «Suden Uni» (2001)
* Thyrfing «Vansinnesvisor» (2002)
* Vintersorg «Ödemarkens Son» (1999)
* Windir «Likferd» (2003)

Наводи
------

1. ↑  Mulvany, Aaron Patrick (2000). „"Reawakening Pride Once Lost": Indigeneity and European Folk Metal". Wesleyan University. Наводот journal бара `|journal=` (help)
2. ↑  Marshall, David W. (2007). *Mass Market Medieval: Essays on the Middle Ages in Popular Culture*. McFarland & Company. ISBN 978-0-7864-2922-6.
3. ↑  Freeborn, Robert (2010). „A Selective Discography Of Scandinavian Heavy Metal Music" (PDF). *Sound Recording Reviews*. Архивирано од изворникот (PDF) на 2012-03-31. Посетено на 2013-03-24.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Хеви-метал |
| --- |
|  |
| Жанрови | 
* Алтернативен метал
* Блек-метал
* Викиншки метал
* Глам-метал
* Готски метал
* Грајндкор
* Грув-метал
* Дет-метал
* Дум-метал
* Индустриски метал
* Металкор
* Неокласичен метал
* Ну-метал
* Пауер-метал
* Прогресивен метал
* Симфониски метал
* Спид-метал
* Традиционален хеви-метал
* Треш-метал
* Фолк-метал

 |
|  |
| Регионални сцени | 
* Нов бран на британски хеви-метал
* Шведски дет метал
* Норвешки блек метал
* Бразилски треш метал

 |
|  |
| Субкултура | 
* Металци
* Мода
* Историја
* Групи
* Фестивали
* Умлаут

 |
|  |
|  **Портал** |

 |
Мајкл Џордан најдобар бек на сите времиња
**Бек** е назив за позиција на играч во кошарката. Оваа позиција е резервирана за играчи со добар шут и голема брзина. Често во кошаркарската терминологија за бек се кажува и „двојка".

Основната улога на овој играч е да постигне бодови од дистанца, така што често за оваа позиција се кажува дека е и шутерска. Сепак покрај тоа, поради неговата брзина, бекот доста често трча контра. Неговата стандардна позиција во нападот е на линијата за три бода. Сепак доста често поради своите одлики, играчот се движи во длабочината на рекетот барајќи полесна позиција за.

Најпознат играч којшто ја играл оваа позиција е Мајкл Џордан.

| Позиции во кошарката |
| --- |
| **Бекови** | Basketball half-court | 1. Организатор на игра |
| 2. Бек |  |
| **Крила** | 3. Крило |
| 4. Крилен центар |
| **Центар** | 5. Центар |
| Капитен | Тренер |
***Возот за Венеција*** (француски: ***Le train pour Venise*** ) е комедија од 1937 година на Жорж Бер и Луј Вернеј. Како Фарса, била прикажана како премиера во Театарот Сен-Жорж во Париз со екипа во која биле Вернеј, Хјугет Дуфлос, Андре Алерме и Ролан Армонтел.

Адаптации
---------

Претставата била адаптирана во филмови два пати: францускиот филм *„Возот за Венеција*" од 1938 година со голем број на оригиналната глумска екипа и холивудскиот римејк „*Мојот живот со Керолин*" од 1941 година со Роналд Колман и Ана Ли во главните улоги, со тоа што сцената е сменета, наместо Париз, настаните се случуваат во Америка.

Наводи
------

1. ↑  Goble p.39

Библиографија
-------------

* Гобл, Алан. *Целосен индекс на книжевните извори во филмот*. Валтер де Грујтер, 1999 година.
* Готер, Клод. *À propos de Louis Verneuil (1893-1952)*. Сегие, 2007 година.
**Волстенхолмовиот Остров** е остров во Бафиновиот Залив во општината Касуитсуп во Гренланд.

Островот се наоѓа западно до мореузот Бајлот, во близина на јужниот брег на фјордот Волстенхолме. Јужно од овој остров се наоѓа островот Сондерс. Волстенхолмовиот Остров е помал од Сондерс.

Историја
--------

Под команда на Џејмс Сондерс во 1849 бродот „Норт Стар" запловил кон Северниот Пол. Експедицијата тргнала да ја пронајде експедицијата на Џејм Кларк Рос, која пак во 1848 година била на пат да ја пронајде експедицијата на Џејмс Франклин.

По неуспехот да ги пронајде експедициите, мисијата била прекината и имало одлука да се врати во Лондон пред зимата. Сепак, бродот на Џејмс Сондерс бил заглавен во мразот во Мелвиловиот Залив, во севрозападниот дел на Гренланд. Така, зимата во 1849-1850, Сондерс именувал неколку релјефни формации во областа.

Галерија
--------

|  |
| --- |
| Поглед кон островот Сондерс, а во позадина се гледа Волстенхомовиот Остров. |

Поврзано
--------

* Касуитсуп
* Залив Норт Стар

Наводи
------

1. ↑  1:1,000,000 scale Operational Navigation Chart, Sheet B-8, 3rd edition
2. ↑  Clements R. Markham, William Alexander, *Life of Admiral Sir Leopold McClintock,* p. 90
3. ↑  Icy Imprisonment: The 1849 Voyage of the HMS North Star
4. ↑  *The Nautical Magazine and Naval Chronicle*, Simpkin, Marshall & Co. London 1850, p. 588

Надворешни врски
----------------

* Цртеж на Волстенхолмовиот Остров Архивирано на 12 април 2016 г.
**Бек** – во ракометот е играч чија позиција вообичаено е ¼ од крајот на теренот при напад. Се разликува лев и десен бек во зависност на која страна игра.

На шемава е прикажана „одбрана 6-0", бековите ги заземаат позициите А2 и А4 во напад и D3 и D6 во одбрана.
Вообичаено на позицијата лев бек игра десничар, а на позицијата десен бек левучар. Главната задача на бековите е да бидат иницијатори на нападите и често ја имаат улогата на стрелци. Бековите се најчесто најголемите играчи. Кога очекуваат да ја добијат топката, вообичаено се наоѓаат на 15 метра од противничкиот гол. По добивањето на топката, играчот има неколку можни решенија:

* може да ја додаде топката на спротивната страна од онаа што ја добил (на разигрувачот доколку доаѓа од крилото, или на крилото доколу доаѓа од разигрувачот).
* може да скокне и да шутира за да постигне гол. Оваа алтернатива е почеста за високи, крупни бекови кои може да шутираат над одбраната.
* може да влезе во одбраната да се обиде да ја дезорганизира за да шутира одблизу доколку се створи празен простор, или да му додаде на пикерот или друг играч кој ќе успее да се ослободи од одбраната.

Во текот на нападот честопати бековите ја менуваат позицијата со разигрувач. Ова менување на позицијата се нарекува „вкрстување".

Познати бекови (мажи)
---------------------

### Леви бекови

* Пепи Манасков
* Веселин Вујовиќ
* Микел Хансен
* Филип Јиха
* Бенард Кемпа
* Даниел Нарсис

### Десни бекови

* Кирил Лазаров
* Патрик Казал
* Петар Метличиќ
* Александар Тучкин

Познати бекови (жени)
---------------------

### Леви бекови

* Ања Андерсен
* Јасна Мердан-Колар
* Бојана Поповиќ
* Зинаида Турчина

### Десни бекови

* Индира Кастратовиќ
* Катарина Булатовиќ
* Кјерсти Грини
* Бојана Радуловиќ

Поврзано
--------

* Голман (ракомет)
* Крило (ракомет)
* Пикер (ракомет)
* Тренер (ракомет)
* Судија (ракомет)
Привидната моќ е векторски збир од вистинскиот (P) и реактивниот (*j*Q) вектор на наизменичната струја
**Волт-ампер** (симб. **VA**, **ВА**) е единица за привидна моќност (електрична сила) на едно струјно коло, еднаква на производот од квадратната средина на напонот и квадратната средина на јачината на струјата. Кај колата со еднонасочна струја, овој производ е еднаков на вистинската моќност (активна моќност)  во вати. Волт-амперот е корисен само кога имаме кола со неизменична струја (AC) (синусоидни напони и струја со иста честота).

Иако волт-амперот и ватот имаат иста димензија на сила (временска стапка на енергијата), тие не се исти по значење. Некои уреди како оние за непрекинато напојување имаат максимална волт-ампеража и посебна максимална ватажа.

Волт-амперажата е ограничена од максималната пропустлива струјна јачина, а ватажата е ограничена од тоа колквата моќност може да поднесе уредот.

Поврзано
--------

* Наизменична струја
* Фактор на моќност

Наводи
------

1. ↑  „волт-ампер" Архивирано на 17 декември 2013 г. - Лексикон на македонскиот јазик, он.нет
2. ↑  Ciletti, M. D. Irwin, J. D. Kraus, A. D. Balabanian, N. Bickard, T. A. and Chan, S. P. (1993). Linear circuit analysis - *Electrical Engineering Handbook*, уредн. R. C. Dorf. Boca Raton: CRC Press. (стр. 82–87)
3. ↑  *IEEE 100: the authoritative dictionary of IEEE standards terms.-7th ed.* ISBN 0-7381-2601-2, стр. 23
ВЛГ во рамките на АнтарктикВЛГ
Местоположба на гребенот

**Воејков Леден Гребен** (руски: *Шельфовый ледник Воейкова*, англиски: *Voeykov Ice Shelf*) — леден гребен на брегот помеѓу Полдинговиот Залив и ’ртот Гудинаф на Антарктикот. Искартиран е од Советската антарктичка експедиција во 1958 г. и наречен по рускиот климатолог Александар Воејков (1842–1916).

Поврзано
--------

* Список на ледени гребени на Антарктикот

Наводи
------

1. ↑  „Воејков Леден Гребен". *Информативен систем за географски имиња*. Геолошки топографски институт на САД. Посетено на 13 ноември 2009. (англиски)

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Воејков Леден Гребен" (содржини од Информативниот систем за географски имиња). (англиски)

Координати: 66°20′S 124°38′E﻿ / ﻿66.333° ЈГШ; 124.633° ИГД﻿ / -66.333; 124.633

|  |  |
| --- | --- |
| Stub icon | *Оваа статија место на или околу Антарктикот е никулец. Можете да помогнете со тоа што ќе ја проширите.** п
* р
* у
 |
**Веркор** (фр. *Vercors*) е венец од висорамнини и планини во департманите Изер и Дром во предалпското подрачје на Франција. Венцот се протега западно од Дофинеските Алпи, и се одвојува од нив со реките Драк и Изер. Гребенот на источниот крај гледа кон градот Гренобл. Највисок врв е Гран Вемон со 2.341 m надморска височина.

Во карстни предели на висорамнината се наоѓаат познатите Веркорски пештери, меѓу кои и пештерата Гуфр Берже.

Веркор има неколку центри за скијачко трчање и скијање. Најголемиот скијачки центар е Вилар-де-Лан.

Регионот се прочул во II светска војна кога Веркорските макијци го предводеле Француското движење на отпорот против германските окупатори и во јуни и јули 1944 г. и ја основале т.н. „Слободна Република Веркор".

Поврзано
--------

* Веркорски макијци

Надворешни врски
----------------

|  |  |
| --- | --- |
|  | Википатување има туристички водич за ***Vercors***. |

|  |  |
| --- | --- |
| Ризница | „Веркор" на Ризницата ? |

Координати: 44°58′N 5°25′E﻿ / ﻿44.967° СГШ; 5.417° ИГД﻿ / 44.967; 5.417
**Бел град** – ерменски документарен филм од 1988 година, во режија на Харутјан Хачатријан, кој е автор и на сценариото, заедно со Михаил Стамболтсјан.

Содржина
--------

Акалкалаки, град во Грузија населен со Ерменци, е прикажан како бурлеска и во исто време трагичен модел на советски град. Филмот е снимен неколку години пред распадот на СССР и како да ги предвидува, од една страна, националните конфликти што следуваат, а од друга страна, растот на националните движења.

Наводи
------

1. ↑  Кинотека на Македонија, „Филмска програма - февруари 2017" (пристапено на 7.3.2017)
За други значења на поимот, погл. Гарте (појаснување).

**Гарте** (германски: *Garte*) — десна притока, долга 23 километри, на реката Лајне, во округот Гетинген, во јужниот дел на сојузната покраина Долна Саксонија, Германија.

Географија
----------

Изворот на Гарте се наоѓа источно од Вајсенборн, место во општината Глајхен, недалеку од границата со Тирингија. Од тука тече кон север. Кај Вајлер Шарлотенбург од десна страна во нејзе се влева Глазехаузенер Бах. Од тука тече кон северозапад, поминувајќи низ Бајенроде (устие на Мосгрунд), Керстлингероде, Ритмарсхаузен (устие на Бернсродер Бах) и Велмарсхаузен. Од тука тече кон запад. Кај Бенихаузен, во Гарте од лево се влева Бишхојзер Бах. Неколку километри кај Клајн Ленгден се влева Брамке, а потоа и Ленгдер Бах и Ајхбах. По два километри кон Димарден, Гарте повторно го менува својот тек кон северозапад. Источно од Росдорф и јужно од Гетинген, Гарте се влева во реката Лајне.

На 23-километарскиот тек, Гарте поминува висинска разлика од 151 метар. Просечниот наклон изнесува 6,6‰.

### Притоки

* (непознато име, доаѓа од Вајсенборн) (Л)
* Глазехаузер Бах (Д)
* Мосгрунд (Л)
* Бернсродер Бах (Д)
* Бишхојзер Бах (Л)
* Брамке (Д)
* Ленгдер Бах (Д)
* Ајхбах (Д)

Наводи
------

1. ↑  Thüringer Landesanstalt für Umwelt (Hrsg.): Gebiets- und Gewässerkennzahlen (Verzeichnis und Karte). Jena 1998. 26S.
Реката Вит.
**Вит** (тракиски: *Аrtаnyа*, латински *Utus*, старословенски *Витѫ*) е река во Северна Бугарија. Вит се образува од реките Бел и Црн Вит. Реката Вит извира од подножјето на врвот Вежен во Златишко-тетевенскиот дел на Стара Планина на висина од 2030 м. Таа е долга 189 км, а сливното подрачје изнесува 3 220 км2. Реката се влева во Дунав во близина на градот Сомовит.

Наводи
------

1. ↑  Statistical Yearbook 2017, Национален статистички институт (Бугарија), p. 17

Поврзано
--------

* Географија на Бугарија
* Реки во Бугарија

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
Автомобил на „Ду Понт"
Внатрешност на автомобил на „Ду Понт"
**Ду Понт Моторс** (англиски: *Du Pont Motors*) била фирма основана од Е. Пол ду Понт со цел на производство на бродски мотори за Антантата во Првата светска војна. По војната, Ду Понт Моторс започнале со производство на висококвалитетни луксузни автомобили.

Финансиите му дозволувале на Е. Пол ду Понт да вработува висококвалитетни конструктори, дизајнери и раководен кадар. Првиот автомобил на Ду Понт, наречен Модел А, бил прикажан во 1919 на Меѓународниот салон во хотелот Комодор во Њујорк (влезот бил исклучиво со покани, бидејќи овој настан бил само за богатите, како и најдобрите произведувачи и каросеристи). Во 1928 г. излегол и Модел G, со 5,3 литарски бочно-вентилски 8-цилиндричен праволиниски мотор со 125 КС.

Помеѓу 1919 и 1931, Ду Понт произвеле само околу 600 втомобили, од кои највеќето денес не се зачувани. Тие се споредувале со луксузни марки како Пакард, Кадилак, па дури и Дизенберг, и биле прочуени по својот квалитет и стил. Меѓу нивната клиентела се вбројуваат и Мери Пикфорд, Даглас Фербенкс, Вил Роџерс и Џек Демпси. Фирмата банкротирала во 1932 и се припоила кон мотоциклите Индијан кога Е. Пол ду Понт ја купил фирмата Индијан.

Поврзано
--------

* Ду Понт (семејство)
* Список на поранешни американски автомобилски марки
**Друштво на ликовните уметници Македонци во Србија** **ДЛУМС** (српскиː *Друштво ликовних уметника Македонаца у Србији*) — невладино и непрофитабилно здружение на ликовни уметници Македонци кои живеат и работат на територијата на Србија. Целта на друштвото е да ја негува и зачува врската со македонската култура и со здруженијата на уметници од Македонија и да се зголеми организацијата на уметниците на квалитетен и професионален начин преку воспоставување на соработка со други здруженија и културни институции кои имаат исти или слични цели од Србија и од странство, Здружението на уметници од Србија и Меѓународната асоцијација на ликовни уметници.
Претседател на дружението е Васил Галев (сос. 2019).

Како основачи на друштвото се јавиле неколку академски признати уметници кои живееле и работеле во Белград и во други делови на Србија долго време. Како членови на Македонското здружение на Македонци во Србија, "Македониум", во 2012 година се дошло до идејата за формирање на денешното здружение "ДЛУМС".
Меѓу првите основачи се: Даница Петровска, Мирјана Крстевска, Славе Ајтоски, Борис Мациев, Киро Станковски, Васил Галев, Димитар Чудов и Владислав Коцарев.

Друштвото организира по неколку изложби годишно.

Надворешни врски
----------------

* Официјална FaceBook страна

Наводи
------

1. ↑  *Ниш: Стваралаштво Македонаца у Србији*
2. ↑  „*ДОПИР НА МАКЕДОНИЈА*". Архивирано од изворникот на 2018-10-30. Посетено на 2019-03-20.
**Будизмот во Бугарија** ― мала малцинска религија во Бугарија, со околу илјада верници. Виетнамската заедница во Бугарија традиционално практикува махајански будизам заедно со обожавањето на предците, но населението на оваа заедница, која главно потекнува од Северен Виетнам, се намалила од десетици илјади пред 1990 година на околу 1.000 сега. Некои будистички верници во Бугарија се од кинеско потекло. Мал број домородни Бугари преминуваат во теравада и тибетски будизам.

Постои службено признаена бугарска будистичка организација „Карма Кагју", која е дел од будизмот на „Дијамантскиот пат", предводена од Кармапа Тринли Таје Дорџе. Имаат неколку центри распространети низ земјата.

Шеченскиот манастир има планински приемен центар недалеку од Софија; пристапот им е доделен на членовите и главно не е отворен за јавноста.

Наводи
------

* Дајсецу, Сузуки и Вејн С. Јокојама. „The Prospects for Buddhism in Europe and America". The Eastern Buddhist, кн. 39, бр. 2, Eastern Buddhist Society, 2008, стр. 69–77,  .

Дополнителна книжевност
-----------------------

* Николова, Антоанета. „East-West Religiosity: Some Peculiarities of Religiosity of European Followers of Eastern Teachings and Practices.". Religiosity in East and West, 2020 година, стр. 77–98, 10.1007/978-3-658-31035-6\_5. Пристапено на 7 ноември 2021 година.

Надворешни врски
----------------

* Службена страница на Дијамантски пат - будизам во Бугарија
* Службена страница на Шеченска Бугарија Архивирано на 5 април 2010 г.
* Службена страница на бугарскиот зен будист[*мртва врска*]
**Бел бог** (англиски: *Fehér isten*) - унгарски филм од 2014 година, во режија на Корнел Мундручо (Kornél Mundruczó). Главните улоги ги граат: Зофија Псота (Zsófia Psotta) и Шандор Зотер (Sándor Zsótér). Филмот освоил осум награди (од кои две на Канскиот филмски фестивал) и имал 21 номинација.

Синопсис
--------

Лили (ја игра Псота) е 13-годишно девојче кое има куче (Хагњн). Нејзината мајка заминува на студиски престој во Австралија и затоа ја остава кај татко ѝ Даниел (го игра Зотер). Тој ја принудува Лили да го пушти кучето на улица. Така, започнува тешкиот живот на Хаген: најпрвин, еден месар сака да го убие; потоа, едвај се спасува од шинтерската служба; па, еден скитник го продава на човек кој се занимава со недозволена трговија со кучиња за улични борби; така, Хаген завршува кај еден човек кој го тренира за борба со други кучиња; во неговата прва и последна борба, Хаген го убива кучето со кое се бори; најпосле, тој е заробен од шинтерската служба. За тоа време, Лили тагува и се обидува да го најде по улиците на Будимпешта. Истовремено, таа запаѓа во неволји и по една забава е уапсена поради поседување дрога. Дури по таа немила сцена, Лили се зближува со татко ѝ. На денот кога Лили свири на концерт со својот оркестар, Хаген убива еден од чуварите во шинтерската служба и успева да побегне од прифатилиштето за куќиња, следен од стотици други кучиња. Кучињата излегуваат на улиците на Будимпешта и предизвикуваат хаос, напаѓајќи ги луѓето. Поради тоа, во градот е воведена вонредна состојба. Хаген и кучињата упаѓаат во салата и Лили го напушта концертот, свесна дека само таа може да го запре Хаген. Во меѓувреме, тој ги убива сите луѓе кои му направиле зло. Кога најпосле се соочува со Лили, таа почнува да свири со трубата и Хаген легнува, а него го следат и другите кучиња, но и Лили и татко ѝ.

Наводи
------

1. ↑  IMDb, White God (2014)Awards (пристапено на 23.2.2020)
2. ↑  IMDb, White God (2014) (пристапено на 23.2.2020)
Местоположбата на округот во округот Лихов-Даненберг
**Гартов** (германски: *Gartow*) — слободна област во округот Лихов-Даненберг, во сојузната покраина Долна Саксонија, Германија.

Областа има површина од 50,94 км2. Областа е заокружена од општините Гартов и Горлебен на север, со општината Требел на запад и со општината Прецеле на југ во истиот округ. На југ и југоисток се граничи со окрузите Алтмарк Залцведел и Штендал во сојузната покраина Саксонија-Анхалт.

Слободната област е ненаселена. Во рамките на областа се наоѓа населените енклави „Населба Прецеле" и „Вирл", кои претставуваат делови на општината Прецеле. Енклавите Фалкенмор, Рондел и Руксмор се дел на општината Гарнов.

Историја
--------

Во 1975 година избувнал силен пожар во Линебуршкото Поле при што биле уништени 5000 хектари шума. На делови од изгорената и никогаш непошумената област се создал голетот Немицер.

Наводи
------

1. ↑  Falk-Reimar Sänger: *Landkreis Lüchow-Dannenberg.* In: *Denkmaltopographie Bundesrepublik Deutschland. Baudenkmale in Niedersachsen.* Band 21, Friedrich Vieweg & Sohn, Braunschweig 1986, ISBN 3-528-06206-1, Seite 45 und 49

|  |  |  |  |
| --- | --- | --- | --- |
| 

| * п
* р
* у
Слободни области во Долна Саксонија |
| --- |
|  |
| 
* Ајмен
* Ам Гросен Роде
* Барнсторф-Варле
* Бофцен
* Брунслеберфелд
* Венцен
* Гартов
* Герде
* Гибел
* Гриненплан
* Ешерсхаузен
* Золинг
* Кенигслутер
* Литје Херн
* Мариентал
* Мемерт
* Мерксхаузен
* Харц (округ Гослар)
* Харц (округ Гетинген)
* Хелмштет
* Холцминден
* Фогтсдалум
* Шенинген

**Слободни окрузи:**
* Лохајде
* Остерхајде

 |

 |
**Владо Ѓорѓиев Гаџев** ( 1920
 во Кратово — 6 април 1944

во Штип) — македонски партизан, борец за слобода на Македонија и учесник во НОВ.

Животопис
---------

Потекнува од сиромашно семејство. Основното и граѓанското училиште со успех ги завршил во Кратово. Како добар ученик бил примен на Воено-техничкиот завод во Крагуевац. Заводот и Крагуевац биле средина богата со напредни ученици и работници, па така ѝ тој се изградил идејно-политички. За член на СКОЈ бил примен 1937 година, а 1938 година по завршувањето на училиштето, останал да работи таму како дреар. Во 1940 година бил примен во редовите на КПЈ. По капитулацијата на Кралство Југославија во 1941 година, се вратил во Кратово каде се поврзал со Јове Гичев Михајловски и почнал да работи за формирање партиска организација во Кратово и Кратовско. При крајот на 1941 година добил задача со уште двајца другари да се вработи во рудникот во Пробиштип и меѓу работниците да организира партиска ќелија. Поставената задача била извршена со успех. Владо организирал и учествувал во многу акции, растурање летоци, собирање црвена помош, штрајкови, саботажи и слично, а како стручњак го поправал и одржувал оружјето со кое располагала организацијата. Последна задача му била организирање на приредба во Пробиштип, во очекувањето го претстојниот напад од партизанските единици на Добрево и Пробиштип. Бугарскиот окупатор ја открил намерата на оваа група активисти и истата ноќ Владо со другите другари на приредбата биле затворени и пренесени во штипскиот затвор, каде се ѕверски измачувани од бугарскиот окупатор. На 6 април 1944 година Владо со уште 11 другари и другарки е стрелан на десниот брег на реката Брегалница во близина на Штип.

Поврзано
--------

* Масакр во Штип

Наводи
------

1. 1 2 3  *Нивната борба за слобода, наш патоказ за иднината*. Кратово: Општински одбор на СЗБ НОВ Кратово. 1985. стр. 34.
2. ↑  „Германска бомба го ранила, германски лекар го излекувал по авиобомбардирањето на Штип на 6 април 1941". *ММС*. 2019-04-06. Архивирано од изворникот на 2021-08-06.
Виста Кинеза
**Виста Кинеза** — видиковец на Рио де Жанеиро, на врвот на еден од патиштата што го поврзуваат подрачјето на Жардим Ботанико со Националниот парк и Тижука, познат како Виста Кинеза.

Летни олимписки игри 2016
-------------------------

Олимписката велосипедска патека за 2016 година за мажи и жени започнува во Тврдина Копакабана и го вклучува Виста Кинеза кругот. Овој дел се состои од 2 од 4 искачувања во рутата за 2016 година. Рутата се движеше во насока на стрелките на часовникот од Гавеа (Estr. da Gávea), прво со искачување на Каноас (Estr. das Canoas), потоа Виста Кинеза (Estr da Vista Chinesa), пред да се спушти назад кон Av. Niemeyer (крајбрежниот дел што го поврзува кругот до главната рута). Патеката за тркање за мажи вклучува три круга од 25.7 км, односно 77.1 км од вкупно 214.5 км растојание. Патеката во женска конкуренција има еден круг од 141 км растојание.

Наводи
------

1. ↑  „2016 Rio Olympics road cycling courses confirmed | VeloNews.com". *VeloNews.com* (англиски). 2014-12-09. Посетено на 2017-10-14.
2. ↑  „Road Cycling - Road Men Race" (PDF).
3. ↑  „Road Cycling - Road Women Race" (PDF).

Надворешни врски
----------------

* Vista Chinesa - Google maps (places)
* Olympic Games - Facilities - Copacabana Region (brasil2016.gov.br)
* Rio de Janeiro Olympic venues map (rio2016.com)
**Девендра Банхарт** (роден на 30 мај 1981 во Хјустон, Тексас, САД) е фолк рок пејач-текстописец и музичар. Банхартовата музика се класифицира како инди фолк, психо фолк, натурализмо или како New Weird America; текстовите му се често надреални.

Банхарт пораснува во Венецуела. Со популарност се здобива додека живее во Сан Франциско откако го посетува тамошниот Институт за Уметност. Неговата популарност се зголемува кога почнува да снима за *Young God Records*, во Њујорк Сити. Моментално живее во Лос Анџелес.

Кариера
-------

Банхарт е 'откриен' од Мајкл Гира, кој и го издава неговиот албум *Oh Me Oh My...*. Во 2005 година, Банхарт (заедно со Енди Кебик и *Revolver USA*) ја создава музичката продукциска куќа *Gnomonsong*.

Банхартовата песна "*There's Always Something Happening*" се појавува на компилацискиот албум составен за доброотворни цели од Натали Портман на iTunes. 

Во *2008* година Збирка уметнички дела на Банхарт е изложена заедно со слики на познатиот швајцарски сликар Пол Кле во Музејот за модерна уметност на Сан Франциско. Изложбата е насловена "*Апстрактни ритми*".

Банхартовиот музички стил често се споредува со оној на Марк Болан, текстописецот и пејачот на психо-рок групата од 60-тите Т-Рекс.

Дискографија
------------

* *The Charles C. Leary* (2002)
* *Oh Me Oh My... The Way the Day Goes By the Sun Is Setting Dogs Are Dreaming Lovesongs of the Christmas Spirit* (2002)
* *The Black Babies* (2003)
* *Rejoicing in the Hands* (2004)
* *Niño Rojo* (2004)
* *Cripple Crow* (2005)
* *Devendra Banhart/Jana Hunter* (2005)
* *Smokey Rolls Down Thunder Canyon* (2007)

Надворешни врски
----------------

 Викицитат има збирка цитати поврзани со: ***Девендра Банхарт*** 
#### Продукциски куќи

* XL Recordings. Архивирано на 9 април 2007 г.
* Young God Records. Архивирано на 13 април 2006 г.
* hinah.
* Manimal Vinyl Records. Архивирано на 17 мај 2008 г.

#### Статии и рецензии

* Интервју Архивирано на 20 февруари 2008 г. со Брајан М. Палмер (октомври 2005).
* "As the Crow Flies..." Архивирано на 17 октомври 2006 г. од *Filter Magazine* (јуни 2005).
* "The Soft Revolution" Архивирано на 28 септември 2007 г. од *Los Angeles Times Magazine* (август 2005).
* "Девендра Банхарт, интервјуиран од Линдзи Лохан"  во *Interview* (април 2006).

#### Друго

* Официјална страница.
* *Eternal children* - документарна емисија за фрик фолкот.
* Слики од концерти од Лорен Орсо.

Наводи
------

1. ↑  Hall, Nicholas (April 7, 2009). „Devendra Banhart's footloose folk". *SF Weekly*. Архивирано од изворникот на 2011-06-10. Посетено на May 2, 2009.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 19926362
* LCCN: no2004094382
* ISNI: 0000 0000 6309 1043
* GND: 135368243
* SUDOC: 082685509
* BNF: cb145809461 (податоци)
* MusicBrainz: 0110e63e-0a9b-4818-af8e-41e180c20b9a
* NKC: osa2014808704

 |

 |